**Sajtóközlemény**

Azonnal közölhető, korlátozás nélkül felhasználható

***Kiadja****:* Budapesti Kommunikációs és Üzleti Főiskola
Budapest, 2015.06.29.

***További információk:***

Kubik Elvira

+36209163206

elvira@kubikelvira.com

**Hoax, traumák, zsokék és a fotográfia, mint illúzió**

A BKF Fotográfia szakának diploma kiállításán számos társadalmi és egyéni kérdést feldolgozó munkával találkozhatunk

A **Budapesti Kommunikációs és Üzleti Főiskola** (BKF) már 5 éve képzia legmagasabb szinten fiatal művészjelöltjeit.

A BKF Médiaművészeti Intézetének Fotográfia szakának végzősei idén már harmadik éve mutatják be az elmúlt évek munkájának lenyomatát. Az idei újdonság, hogy először mutatkoznak be diplomamunkáikkal a **fotóriporter specializáción** tanuló hallgatók.

A diploma kiállításnak idén a **FUGA Budapesti Építészeti Központ** ad helyet.

A tárlaton **31 hallgató**, ebből **8 fotóriporter** **specializáció**n, valamint **23 alkotói specializáció**n végző alkotó munkáit tekinthetik meg a látogatók.

A **Gőbölyös Luca** **DLA** által vezetett **alkotói specializáció**t végzett hallgatók munkája nagyon sokszínű. Találhatunk közte a beilleszkedésre reflektáló munkát éppúgy, mint szexuális erőszakkal vagy a hoax jelenséggel foglalkozót, de van olyan is, akit fotográfia, mint illúzió problematikája foglalkoztat. A hallgatók közül sokan nyúltak a saját élettörténetükhöz, traumáikhoz, illetve családjuk történelméhez és dolgozták fel ezeket a történeteket benyomásokat a fotográfia eszköztárával. Technikailag is nagyon változatosak az alkotások, van aki lentikuláris technikával készíti a munkáját, találhatunk installációt is, és vannak remek videó munkák is a diplomák között.

Az első **fotóriporterek** munkái között találunk alternatív testedző csapatról, izomsorvadásos kislányról, élsportolóról, nagyszülőkhöz fűződő viszonyról, vagy éppen zsokékról, és egy francia extrém sportról szóló sorozatot is. Nehezebb és könnyedebb témák a hallgatók szemszögéből, életek fotókon elmesélve.

A BKF célja, hogy a Fotográfia szakon végzettek számára hiteles szakmai tudást kínáljon, lehetőséget biztosítva ezzel a folyamatos fejlődésre. Mindehhez birtokolniuk kell a fotográfia technikáját, technológiai újdonságait, amelyhez a Főiskola professzionális felszereltsége kiváló alapot ad, emellett a szakma élvonalbeli alkotói adják át tudásukat a következő nemzedéknek az intézmény falai között. Fontos, hogy megtanulják gondolataikat leendő munkáikon keresztül artikulálni és megállják helyüket az alkalmazott művészetek területén, tudásuk naprakész és piacképes legyen.

A Főiskola ennek a szellemiségnek a jegyében indította el 2012-ben **Révész Tamás** vezetésével a **Fotóriporter specializáció**t, majd 2014-ben, a nagy érdeklődésre reagálva **Almási J. Csaba** vezetésével a **Divatfotó specializáció**t.

**Kiállítók:**

**Alkotói fotográfia specializáció:**

Bán András, Baranyai Ágnes, Bedő Dániel, Bottka Rebeka, Faluhelyi Fanni, Fekete Fanni, Földi Ádám, Herczeg Laura, Jávorcsik Bianka Julianna, Kiss Kamilla, Kovács Péter, Mészáros Zsuzsanna, Mihalik Flóra, Németh Anita, Németh Fruzsina, Novák Márton, Oraveczová Anita, Papastergiou Nikolet, Pintér Bence, Pungor Luca, Szalontai Zsombor, Tóth Fanni, Tóth Ferenc

**Fotóriporter specializáció:**

Benkő-Molnár Fanni, Forgács Zsuzsanna, Huszár Orsolya Regina, Németh Barbara, Petrák Sára Rozália, Sóki Tamás, Üveges Zsolt, Vály Eszter

**Megnyitó:** 2015. július 3-án, pénteken 19 órakor

**A kiállítást megnyitja:** Perenyei Mónika művészettörténész

**A kiállítás megtekinthető** 2015. július 3. és 7. között.

**Nyitva tartás:** Hétfő-vasárnap 10.00-21.00-ig

A kiállítás megtekintése ingyenes.

**Helyszín:**

FUGA Budapesti Építészeti Központ

1052 Budapest, Petőfi Sándor utca 5.

***A Budapesti Kommunikációs és Üzleti Főiskoláról***

*A Budapesti Kommunikációs és Üzleti Főiskola Magyarország legnagyobb művészeti képzési portfolióval rendelkező felsőoktatási intézménye. A BKF-en  2 karon, 4 fő képzési területen (kommunikáció, üzlet, turizmus, művészet) folyik képzés. A folyamatosan bővülő magyar és angol nyelvű képzési kínálatban jelenleg 31 alapszak, 15 mesterszak, 27 szakirányú továbbképzés, és 13 felsőoktatási szakképzés közül válogathatnak a főiskola iránt érdeklődők. A BKF-nek jelenleg több mint 7000 hallgatója van, akik 2011-től már nemcsak a fővárosban, hanem Hódmezővásárhelyen, a főiskola Regionális Tudásközpontjában is folytathatják tanulmányaikat. Az intézmény 2001 óta meghatározó és folyamatosan növekvő szereplője a hazai felsőoktatásnak. Képességfejlesztő tréningrendszere egyedülálló itthon. Tevékenysége elismeréseként 2011-ben és 2012-ben is elnyerte a Superbrands védjegyet. A BKF jelenleg 91 külföldi intézménnyel tart fent partneri kapcsolatot 27 országban. A 2009-ben indult művészeti képzéseken jelenleg 12 alap- és 8 mesterszak közül választhatnak a leendő hallgatók. A Művészeti képzések partnere többek között a Walt Disney Company, az Europa Design Hungary Zrt., Nanushka, az Origo Film Studio, a Lengyel Intézet, az Iparművészeti Múzeum, az MTVA.*